  Туспуктэм: vk.com (Андрей Иванов) Наталия Сильвестрова Дэбес ёросысь Котёгуртысь лулчеберет юртэз тупатъяло. Ужъёсты «Наша инициатива» ӵектос улсын быдэсто. Со сярысь ёрослэн тӧроез Андрей Иванов «ВКонтакте» мерлыко вотэсысь бамаз ивортӥз. Юртысь укноосты, выжъёсты воштӥзы, ву кыскизы. Сценае светодиодной прожекторъёс пуктыны кылиз на. Егитъёслэн кичӧлтонъёссыя «Атмосфера» вожвылъяськонын вермем коньдонэн крезьгур тӥрлык басьтозы. «Наша инициатива» ӵектосэ гуртын улӥсьёс кыкетӥ арзэ пырисько ни. 2022-тӥ арын татын учкон залэз, сценаез, гримёрка но егитъёслы шутэтскон висъет радъязы. Тодэ вайытом, Кезын тупатъям лулчеберет юртэз усьтӥзы. Тегъёс: Лулчеберет тупатъянужъёс кичӧлтонъёс Дэбес Удмуртия  